CELEX: 62021CN0581
Language: bg
Date: 2021-09-21 00:00:00
Title: Дело C-581/21 P: Жалба, подадена на 21 септември 2021 г. от Ryanair DAC, Laudamotion GmbH срещу определението, постановено от Общия съд (трети състав) на 12 юли 2021 г. по дело T-866/19, Ryanair и Laudamotion/Комисия

15.11.2021   
            
            
               BG
            
            
               Официален вестник на Европейския съюз
            
            
               C 462/31
            
         
      Жалба, подадена на 21 септември 2021 г. от Ryanair DAC, Laudamotion GmbH срещу определението, постановено от Общия съд (трети състав) на 12 юли 2021 г. по дело T-866/19, Ryanair и Laudamotion/Комисия
      (Дело C-581/21 P)
      (2021/C 462/36)
      Език на производството: английски
      
         Страни
      
      
         Жалбоподатели: Ryanair DAC, Laudamotion GmbH (представители: E. Vahida, avocat, S. Rating, abogado, и I.-G. Metaxas-Maranghidis, dikigoros)
      
         Друга страна в производството: Европейска комисия
      
         Искания на жалбоподателите
      
      Жалбоподателите молят Съда да:
      
                  —
               
               
                  отмени обжалваното определение;
               
            
                  —
               
               
                  да върне делото на Общия съд за ново разглеждане;
               
            
                  —
               
               
                  да не се произнася по съдебните разноски в първоинстанционното производство и в производството по обжалване.
               
            
         Основания и основни доводи
      
      Жалбоподателите изтъкват две основания за обжалване.
      Общият съд е нарушил правото на ЕС и е изопачил фактите, (1) като е приел, че предимството на Регламента за разпределяне на слотовете (1) е релевантно при определянето на това дали правилата за разпределение на въздушното движение (2) съдържат мерки за изпълнение, и (2) като не е взел предвид нормалния ход на събитията при определяне на изкуствения характер на искането на жалбоподателите за мярка за изпълнение от координатора на слотовете.
      Освен това жалбоподателите твърдят, че Общият съд не е изложил мотиви в подкрепа на констатациите си в обжалваното определение.
      
         (1)  Регламент (ЕИО) № 95/93 на Съвета от 18 януари 1993 година относно общите правила за разпределяне на слотовете на летищата в Общността (ОВ L 14, 1993 г., стр. 1; Специално издание на български език, 2007 г., глава 7, том 2, стр. 204).
      
         (2)  Решение за изпълнение (ЕС) 2019/1585 на Комисията от 24 септември 2019 година за установяване на правила за разпределение на въздушното движение съгласно член 19 от Регламент (ЕО) № 1008/2008 на Европейския парламент и на Съвета за летищата Амстердам Схипхол и Амстердам Лелистад (нотифицирано под номер С(2019) 6816) (ОВ L 246, 2019 г., стр. 24).